Chennai

Ing Chennai (Tamil: சென்னை , a sadiang ausan dang , ing kapat a pekamaragul a karinan a metropolitan king India, ampo ing lakanbalen'ciudad a tungku (capitoliu o cabecera) ning estadu ning Tamil Nadu. Atiu iti king Bebe Dayatmalat a Coromandel (Coromandel Coast) ning Bay of Bengal.  

Mitátag ya kanitang kalampitung (17th) dilanua o siglu ing lakanbalen kapamilatan da reng talasakup ibat Britania. Ing Britania ing peparagul kaniti ba yang maging manimunang sentrung urban ampong basing pang ukbung dayatmalat (naval base). Aniang kaduang pulung dilanua, megi neng maulagang sentru ning pamanibala, antimong tungku/capitoliu ning Madras Presidency.  

Maleparan ya basing pang-industria ing economia ning Chennai kareng saken, tecnologia, pamangawang hardware (piesang bibilug king computer) ampong industria ning pamaningat king kabulasan (healthcare industries). Lipat ning kilala re antimo ing kaduang pekamaragul a magpalual software, IT among serbisiung gagamit king IT (ITES), kaibat ning Bangalore, ing lakanbalen a iti murin ing karinan ning industria ning pamangawang saken o cochi king India. Miraras king 39 porsientu ning GDP ning Estadu ing yambag ning Chennai Zone. Ibat king Chennai ing 60 porsientu da reng papalual nang saken ning India, at neng kai, ausan deng "the Detroit of India".  CII launches Chennai zoneIndia’s detroitDetroit's Next Big Threat

King Chennai de gagawan ing metung a ocasiun a pangcultura, ing Madras Music Season, a mararapat banua-banua. Lalage la keti deng pilan-dalang artista. Masikan ing teatru keting lakanbalen, a metung muring maulagang sentru ning  Bharatanatyam, metung a pang-clasicung uri ning terak. Makabasi ya keti ing industria da reng peliculang Tamil (amanu), a ausan dang Kollywood. Deng pekasikat a tigtigan keti ila pin deng soundtrack da reng peliculang Tamil. Maki prublema ya king kakulangan king danum, trapiku ampong polusiun ning angin ing lakanbalen. 

 Lon la murin deti 

 Tamil Nadu
 :en:Tourism in Chennai
 :en:Chennai suburban railway
 :en:Areas of Chennai
 :en:Water supply in Chennai

 Notes 	


 Karagdagang babasan 



 Suglung palual 

 Official government website of Chennai District 
 Official website of the Corporation of Chennai 
 Official website of the Chennai Metropolitan Development Authority 


 சென்னை - வரலாற்று நிகழ்வுகள் (Chennai Historical Events) 1639 - 1988  


Category:Coastal settlements
Category:Cities and towns in Tamil Nadu
Category:Chennai railway division
Category:Divisions of Indian Railways
Category:Southern Railway (India) Zone